Diari Oficial de la Generalitat Valenciana


Sumari del DOGV 9976, del 06-11-2024 (2024/11772)

RESOLUCIÓ de 4 de novembre de 2024, de la Presidència, de concessió d’ajudes derivades de la Resolució de 30 d’abril de 2024, de la presidenta de Turisme Comunitat Valenciana, per la qual es convoquen les ajudes per a millorar el posicionament del sector turístic per a l’any 2024 - programa 1.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9976

Data del DOGV
:   06-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11188

CVE
:   DUGG-W-2619-22542

Data del document
:   04-11-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública
    * turisme

*Antecedents de fet*

Primer. Per la Resolució de 30 d’abril de 2024, de la presidenta de Turisme Comunitat Valenciana, es convoquen les ajudes per a millorar el posicionament del sector turístic per a l’any 2024. En l’annex I de la resolució referida s’arrepleguen els programes d’actuació de Turisme Comunitat Valenciana per a l’any 2024 i que es detallen a continuació:

Programa 1: «Impuls al posicionament de les empreses i el màrqueting de producte turístic de la Comunitat Valenciana», dirigit a empreses turístiques de la Comunitat Valenciana que desenrotllen durant 2024 projectes orientats al posicionament del sector turístic, amb una consignació de 4.000.000,00 d’euros amb càrrec a la línia pressupostària S0357, «Impuls a la competitivitat turística», del capítol IV, del pressupost de Turisme Comunitat Valenciana per a l’exercici 2024.

Programa 2: «Impuls a esdeveniments musicals, esportius, gastronòmics i culturals d’impacte turístic», dirigit a empreses, associacions, federacions o fundacions que duguen a terme durant 2024 esdeveniments musicals, esportius, gastronòmics i culturals de la Comunitat Valenciana que tinguen un impacte turístic, amb una consignació de 2.040.000,00 euros amb càrrec a la línia S0357, «Impuls a la competitivitat turística», del capítol IV, del pressupost de Turisme Comunitat Valenciana per a l’exercici 2024.

Segon. Amb diferents dates van tindre entrada en Turisme Comunitat Valenciana diverses sol·licituds d’ajuda acollides al programa 1 mencionat, «Impuls al posicionament de les empreses i el màrqueting de producte turístic de la Comunitat Valenciana», sol·licituds que han donat lloc a la instrucció dels expedients relacionats en el document annex a esta resolució.

Tercer. D’acord amb el que establix l’article 11.2 de la Resolució de convocatòria, la Comissió d’Avaluació d’Ajudes s’ha reunit en la sessió de data 2 d’agost de 2024, i han adoptat els acords següents:

«1r. Aprovar la puntuació obtinguda pels sol·licitants els projectes favorables dels quals els ha avaluat l’òrgan instructor d’acord amb els criteris de valoració establits en l’article 10, «Règim de concessió i criteris de valoració de sol·licituds» de la Resolució de 30 d’abril de 2024, per la qual es regixen estes ajudes.

2n. Aprovar l’ordenació de les sol·licituds informades favorablement referides en l’acord anterior, de més a menys puntuació.

3r. Aprovar el cost subvencionable determinat per l’òrgan instructor, després de l’anàlisi de l’actuació per a la qual se sol·licita ajuda.

4t. Com a resultat d’este procés, la consignació pressupostària del programa s’esgota sense que hi haja crèdit suficient per a atendre totes les sol·licituds avaluades favorables, i, a més, es dona un empat múltiple en el tram final de puntuació.

Referent l’empat produït, s’ha de considerar el que preveu l’article 11.4 de la Resolució de 30 d’abril de 2024, la qual convoca estes ajudes, pel que fa al supòsit d’una llista de sol·licituds amb una puntuació igual, l’article estipula textualment que:

«En el cas que, efectuades les operacions descrites, el crèdit pressupostari siga insuficient per a atendre totes les sol·licituds que figuren en l’orde de prelació i es produïsca la circumstància que l’última persona o entitat sol·licitant que obtinga una subvenció haja obtingut la mateixa puntuació que els immediatament següents en este orde, tindran preferència en l’adjudicació les persones o les entitats que hagen obtingut més puntuació en els criteris d’interés turístic i grau de desenrotllament del projecte. Si persistix l’empat, tindran preferència en l’adjudicació els sol·licitants que hagen obtingut més puntuació en els criteris de responsabilitat social. Si persistix l’empat, estes s’atendran per orde de presentació de sol·licituds.

Amb base en això, com que es produïx un empat a 10 punts entre les sol·licituds compreses entre els números 130 i 144 de la relació d’expedients avaluats, s’han aplicat els criteris de desempat referits en el paràgraf anterior, i este tram de sol·licituds s’ordena per la puntuació obtinguda en:

– 1r. Els criteris d’interés turístic i grau de desenrotllament del projecte de superior a inferior.

– 2n. Els criteris de responsabilitat social de superior a inferior.

– 3r. Per orde de presentació de sol·licituds.

5t. Com a resultat de tot el que s’ha exposat en els apartats anteriors, la comissió acorda informar favorablement la concessió de la subvenció a les sol·licituds avaluades i ordenades segons el criteri de prelació establit i que es relaciona en el referit annex I a esta acta, annex en el qual consten les 135 actuacions que cal subvencionar, així com els imports individuals d’ajudes que cal concedir, ajudes que en el seu conjunt arriben als 3.998.702,12 euros.

Es fa constar que, amb caràcter previ a la celebració de la Comissió d’Avaluació, s’ha comprovat que, dels 135 expedients informats favorablement, 134 estan al corrent en el compliment de les seues obligacions tributàries i amb la Seguretat Social.

El sol·licitant relatiu a l’expedient CSC-8-24 GEENSEN Y HORCHE, SL, CIF F63878449, no està al corrent en el compliment de la seua obligació tributària amb l’AEAT.

6t. Condicionar el sol·licitant amb número d’expedient CSC-8-24 a obtindre la condició de beneficiari de la subvenció si acredita, abans que es dicte la proposta de resolució de concessió definitiva, que està al corrent en el compliment de l’obligació tributària amb l’AEAT.

En el supòsit que no complisca este requisit, establit en l’article 13, apartat 2.e de la Llei 38/2003, de 17 de novembre, general de subvencions, i en l’article 14.1 de la Resolució de 30 d’abril de 2024, de convocatòria d’ajudes, s’informarà desfavorablement sobre esta sol·licitud.

7m. Condicionar els sol·licitants, la subvenció dels quals siga d’import superior a 30.000 euros, a acreditar que compliran els terminis de pagament establits en la Llei 3/2004, de 29 de desembre, per la qual s’establixen mesures de lluita contra la morositat en les operacions comercials, i a presentar la documentació acreditativa que preveu l’article 13.3 bis de la Llei 38/2003, general de subvencions (LGS), de 17 de novembre, per a poder ser beneficiaris de la subvenció:

– Que el sol·licitant presenta un compte de pèrdues i guanys abreujat i que complix els terminis de pagament previstos en la Llei 3/2004, de 29 de desembre, citada abans.

– Que el sol·licitant, d’acord amb la normativa comptable, no pot presentar un compte de pèrdues i guanys abreujat, per la qual cosa haurà d’adjuntar, per a acreditar el compliment dels terminis legals de pagament: certificat de l’auditor inscrit en el Registre oficial d’auditors de comptes (ROAC), amb la identificació del número de registre, en els termes que preveu el mencionat article 13.3 bis de l’LGS.

En el supòsit que no es presente la documentació acreditativa que preveuen l’article 13.3 bis de la Llei 38/2003 (LGS) i l’article 14.2 de la Resolució de convocatòria de les ajudes 2024, en el termini que s’indique en la proposta provisional de concessió, s’informarà desfavorablement sobre estes sol·licituds.

8u. En l’annex I a esta acta queda reflectida la intensitat de l’ajuda, percentatge que està predeterminat pel que establix l’apartat 6, «Càlcul del cost subvencionable de la sol·licitud», de l’annex I de la Resolució de 30 d’abril de 2024, de la convocatòria d’ajudes, resolució que establix que:

«La quantia de la subvenció serà la quantitat que resulte d’aplicar una intensitat d’ajuda del 70 % sobre el cost subvencionable.»

De la mateixa manera, en l’annex a esta acta es constata, quan és aplicable, que l’import màxim d’ajuda per entitat beneficiària no excedix la quantitat de 90.000 euros, la qual cosa complix el que establix l’article 5.2 de la resolució de convocatòria d’ajudes 2024 esmentada.

9é. Fixar com a termini de presentació de la documentació justificativa el comprés entre l’endemà de la publicació de la resolució de concessió en el *Diari Oficial de la Generalitat Valenciana*  i el 15 de desembre de 2024, i el beneficiari de l’ajuda podrà procedir a esta justificació en qualsevol moment dins d’este termini. En aplicació del que establix l’article 16, «Justificació de gastos», de la resolució de convocatòria d’estes ajudes, la justificació de l’actuació objecte de subvenció mai podrà ser posterior al 15 de desembre de 2024. Les activitats hauran d’haver-se realitzat, facturat i pagat l’any 2024».

Quart. Com a resultat de la reunió de data 2 d’agost de 2024 de la Comissió d’Avaluació d’Ajudes, i d’acord amb el que establix l’apartat 2, lletra e, de l’article 33 del Decret 7/2020, de 17 de gener, del Consell, de regulació dels òrgans per a la coordinació de l’acció turística i de l’organisme públic per a la gestió de la política turística, així com el que establix l’article 11.5, de la resolució de 30 d’abril de 2024 mencionada en l’antecedent de fet primer, el passat 8 d’agost de 2024, el director de Turisme Comunitat Valenciana va formular la proposta de resolució provisional de concessió d’ajudes 2024 per a millorar el posicionament del sector turístic programa 1.

Quint. Amb data 16 d’agost de 2024, es va publicar en el DOGV núm. 9916 la proposta de resolució provisional de concessió referida en l’antecedent de fet anterior. En esta es proposava la concessió provisional de la subvenció als sol·licitants de les ajudes detallats en el seu annex I i, al seu torn, es concedia un termini de deu dies hàbils, a comptar de l’endemà de la publicació d’esta proposta de resolució provisional, per a presentar al·legacions i aportar, si procedia, la documentació acreditativa del compliment de l’article 13.3 bis de la Llei 38/2003, de 17 de novembre, que posara de manifest l’expedient als interessats.

Sext. Que dins del termini i en la forma corresponent van tindre entrada en el registre de Turisme Comunitat Valenciana els escrits d’al·legacions següents a la proposta de resolució provisional de concessió d’ajudes per a millorar el posicionament del sector turístic per a l’any 2024 – programa 1:

|  |  |  |  |
| --- | --- | --- | --- |
| *NÚM. REGISTRE D’ENTRADA* | *DATA* | *SOL·LICITANT* | *NÚM. EXPEDIENT* |
| 22061/2024/177188 | 28/08/2024 | FERVIGRE, SL | CAC-2-24 |
| 22795/2024/177256 | 28/08/2024 | HISPANIA EDUCACIÓN Y COMUNICACIÓN, SL | CTV-30-24 |
| 22680/2024/177336 | 28/08/2024 | ALMIRANTE SERVICIOS INTEGRALES, SL | CHV-55-24 |
| 22033/2024/177661 | 30/08/2024 | ARSECULTUR, SL | CTV-35-24 |

  

Sèptim. L’òrgan instructor, després de revisar i estudiar les al·legacions presentades, va emetre els informes corresponents amb data 3 d’octubre de 2024, sobre la base dels quals va procedir desestimar íntegrament el que havien al·legat els interessats.

Octau. Segons l’obligació de les persones o les entitats beneficiàries d’estes ajudes establida en l’article 14 de la resolució de convocatòria d’ajudes 2024, a l’empara de l’article 13.3 bis de la Llei 38/2003, general de subvencions, de 17 de novembre, va tindre entrada en el registre de Turisme Comunitat Valenciana la documentació acreditativa del seu compliment.

Nové. En virtut del que establix el quart antecedent de fet, el passat 11 d’octubre de 2024, el director de Turisme Comunitat Valenciana va formular la proposta de resolució definitiva de concessió d’ajudes 2024 per a millorar el posicionament del sector turístic programa 1. La mencionada proposta de resolució definitiva es va publicar en el DOGV núm. 9958, amb data 16 d’octubre de 2024. En esta es proposava la concessió definitiva de lasubvenció als sol·licitants de les ajudes detallats en l’annex II i, al seu torn, es concedia un termini de deu dies hàbils, a comptar de l’endemà de la publicació d’esta proposta de resolució definitiva, per a manifestar la seua acceptació o desistiment de l’ajuda concedida.

Dècim. Que dins del termini i en la forma corresponent ha tingut entrada en el registre de Turisme Comunitat Valenciana les sol·licituds de desistiment exprés a la proposta de resolució definitiva de concessió d’ajudes per a millorar el posicionament del sector turístic per a l’any 2024 – programa 1, per part dels sol·licitants Almirante Servicios Integrales, SL, amb núm. d’expedient CHV-55-24 i Geensen i Horche, SL, amb núm. d’expedient CSC-8-24.

Onzé. Que, de conformitat amb el que disposa l’article 94 de la Llei 39/2015, d’1 d’octubre, del procediment administratiu comú de les administracions públiques (d’ara en avant, LPAC), la sol·licitud de desistiment no està prohibida per l’ordenament jurídic, i no afecta l’interés general o de tercers.

*Fonaments de dret*

Primer. La resolució de 30 d’abril de 2024, de la presidenta de Turisme Comunitat Valenciana per la qual es convoquen les ajudes 2024 de Turisme Comunitat Valenciana, dirigides a empreses, associacions, federacions i fundacions, destinades a millorar el posicionament del sector turístic per a l’any 2024; el Decret 4/2017, de 31 de març, del president de la Generalitat, pel qual s’aproven les bases reguladores de les ajudes dirigides al sector turístic de la Comunitat Valenciana, modificat pel Decret 6/2023, de 26 d’abril, del president de la Generalitat; la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, i altra normativa aplicable.

Segon. La competència per a dictar esta resolució la té la presidenta de Turisme Comunitat Valenciana d’acord amb el que establix l’apartat 2, lletra f), de l’article 31 del Decret 7/2020, de 17 de gener, del Consell, de regulació dels òrgans per a coordinar l’acció turística i de l’organisme públic per a gestionar la política turística, així com el que establix l’article 12.1, de la resolució de 30 d’abril de 2024 mencionada en el fonament primer.

Tercer. L’article 36.3 de l’LPAC establix que els actes administratius de la mateixa naturalesa, com ara nomenaments, concessions o llicències, podran refondre’s en un únic acte, acordat per l’òrgan competent, que especificarà les persones o altres circumstàncies que individualitzen els efectes de l’acte per a cada interessat.

Quart. Els apartats 1r i 4t de l’article 94 de l’LPAC, que establixen:

«1. Qualsevol interessat podrà desistir de la seua sol·licitud o, quan això no estiga prohibit per l’ordenament jurídic, renunciar als seus drets.»

«4. L’Administració acceptarà per complet el desistiment o la renúncia, i declararà conclús el procediment llevat que, havent-se personat en este tercers interessats, estos insten la seua continuació en el termini de deu dies des que van ser notificats del desistiment o renúncia.»

Quint. L’article 21.1 de l’LPAC, que establix:

«1. L’Administració està obligada a dictar una resolució expressa i a notificar-la en tots els procediments siga quina siga la seua forma d’iniciació.»

En este sentit, i per remissió a l’article 45 de l’LPAC, apartats 1 i 3, que disposen:

«1. Els actes administratius seran objecte de publicació quan ho establisquen les normes reguladores de cada procediment o quan ho aconsellen raons d’interés públic apreciades per l’òrgan competent.»

«3. La publicació dels actes es realitzarà en el diari oficial que corresponga, segons quina siga l’administració de la qual procedisca l’acte a notificar.»

Tals preceptes amb relació a l’article 114.1 de l’LPAC, que establix:

«1. Posen fi a la via administrativa: (…)

– c) Les resolucions dels òrgans administratius que no tinguen superior jeràrquic, llevat que una llei establisca el contrari (…).»

Vistos els antecedents de fet i fonaments de dret anteriors,

RESOLC

*Primer*

Acceptar les sol·licituds de desistiment dels interessat Almirante Servicios Integrales, SL i Geensen i Horche, SL referides en l’antecedent de fet dècim, que declara conclús el procediment de les sol·licituds de subvenció.

*Segon*

Concedir una subvenció als 133 sol·licitants de les ajudes que es detallen en l’annex a esta resolució, amb indicació de l’actuació que cal subvencionar i l’import de l’ajuda, corresponents al programa 1, «Impuls al posicionament de les empreses i el màrqueting de producte turístic de la Comunitat Valenciana» en l’antecedent primer d’esta de resolució.

L’efectivitat de les subvencions estarà subordinada al compliment de les condicions següents:

1. Complir les obligacions dels beneficiaris detallades en l’article 14 de la resolució de convocatòria de 30 d’abril de 2024.

2. Complir les obligacions de publicitat activa i transparència de les entitats privades perceptores de subvencions públiques en aplicació de l’article 4 de la Llei 1/2022, de 13 d’abril, de la Generalitat, de transparència i bon govern de la Comunitat Valenciana.

3. Aportar la documentació que es detalla en l’article 16, «Justificació de gastos», de la referida resolució de convocatòria de 30 d’abril de 2024.

4. Fixar com a termini de presentació de la documentació justificativa el comprés entre l’endemà de la publicació d’esta resolució de concessió en el *Diari Oficial de la Generalitat Valenciana*  i el 15 de desembre de 2024, i el beneficiari de l’ajuda podrà procedir a esta justificació en qualsevol moment dins d’este termini.

5. La realització de l’activitat per a la qual es concedix la subvenció serà d’exclusiva responsabilitat del beneficiari. Així mateix, seran a càrrec seu els mitjans humans i materials que requerisquen per al seu compliment.

6. Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte que s’ha d’incentivar.

7. El beneficiari comunicarà a Turisme Comunitat Valenciana l’obtenció o la sol·licitud d’altres ajudes per a la mateixa finalitat procedents d’altres administracions o ens públics o privats.

8. El beneficiari haurà de donar la publicitat adequada al caràcter públic del finançament de l’actuació subvencionada, per la qual cosa en totes les actuacions que resulten beneficiàries de les ajudes convocades mitjançant esta resolució haurà de figurar el distintiu que faça constar que el projecte ha comptat amb la col·laboració de Turisme Comunitat Valenciana, distintiu disponible en l’adreça d’Internet:

<http://www.turisme.gva.es/opencms/opencms/turisme/va/contents/subvencion/distintivos.html>

En aplicació de l’article 17.7 de la resolució de convocatòria d’estes ajudes, la no utilització del distintiu Turisme Comunitat Valenciana, en el cas que el sol·licitant no certifique de manera fefaent el seu ús mitjançant documentació física o gràfica aportada en la fase de justificació, podrà donar lloc a revocar l’ajuda concedida per la no difusió d’este distintiu.

1. Qualssevol altres condicions previstes en la Resolució de 30 d’abril de 2024, per la qual es convoquen estes ajudes; el Decret 4/2017, de 31 de març, del president de la Generalitat, pel qual s’aproven les bases reguladores de les ajudes dirigides al sector turístic de la Comunitat Valenciana en la seua redacció modificada pel Decret 6/2023, de 26 d’abril, del president de la Generalitat; la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; el que disposa la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i la resta de normativa aplicable.

La justificació de l’actuació objecte d’ajuda, que s’efectuarà únicament per via telemàtica, s’haurà de fer d’acord amb el projecte subvencionat i en els termes fixats en la resolució de convocatòria mencionada de 30 d’abril de 2024, així com en la present resolució de concessió.

L’import que es justificarà coincidirà, com a mínim, amb la totalitat del cost subvencionable. En cas que l’import de cost subvencionable justificat de manera procedent siga inferior al cost subvencionable establit en la resolució de concessió, l’import de l’ajuda que s’ha de lliurar disminuirà proporcionalment i provocarà la pèrdua parcial del dret al cobrament de la subvenció.

En el cas que l’import del cost subvencionable justificat de manera conforme siga inferior a l’import mínim establit en el programa 1, en aplicació de l’article 17.3 de la resolució de convocatòria d’estes ajudes, es produirà la pèrdua total del dret a cobrar la subvenció concedida.

En aplicació de l’article 17.4 de la resolució de convocatòria d’estes ajudes, l’alteració d’algunes de les característiques del projecte subvencionat, l’incompliment de condicions i terminis establits en la resolució de concessió, l’execució nul·la o l’execució parcial de la inversió, la falta de justificació, o la justificació incompleta, de gastos efectivament realitzats i la concessió amb posterioritat a la presentació de la sol·licitud d’altres ajudes públiques o privades que, en el seu conjunt, excedisquen de l’import del cost subvencionable, així com la concurrència de qualsevol altra causa de les previstes en l’article 37 de la Llei 38/2003, general de subvencions, en cas de no haver-se efectuat encara el pagament de l’ajuda, donarà lloc a perdre el dret a cobrar, totalment o parcialment, l’ajuda concedida.

Si per causa de força major, crisi sanitària o circumstàncies equiparables, l’objecte del projecte subvencionat no pot dur-se a terme, en aplicació de l’article 17.5 de la resolució de convocatòria es consideraran gastos justificats conformes aquells en els quals el beneficiari haja incorregut abans de la cancel·lació del projecte.

*Tercer*

Publicar esta resolució de concessió en el *Diari Oficial de la Generalitat Valenciana*  (DOGV), amb efectes de notificació.

Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats a partir de l’endemà de la notificació d’esta i, potestativament, podrà interposar-se un recurs de reposició davant de l’òrgan que ha dictat l’acte, en el termini d’un mes, a comptar de l’endemà de la notificació d’esta, tot això de conformitat amb el que establixen els articles 112, 123 i 124 de l’LPAC i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Si s’opta per interposar el recurs de reposició potestatiu, no es podrà interposar un recurs contenciós administratiu fins que aquell siga resolt expressament o s’haja produït la seua desestimació per silenci. Tot això sense perjuí que l’interessat puga interposar qualsevol altre recurs que puga estimar més convenient al seu dret.

  

València, 4 de novembre de 2024

Nuria Montes de Diego

Presidenta de Turisme Comunitat Valenciana

Esta disposició conté annexos. Consulteu-ne la versió en PDF.